Source: http://docplayer.hu/13841789-Gyulai-torvenyszek-elnoki-jogkorben-eljaro-elnokhelyettese-5700-gyula-beke-sugarut-38-pf-49-telefon-fax-66-463-037.html
Timestamp: 2018-09-19 15:22:28
Document Index: 9990952

Matched Legal Cases: ['Pf. 49', 'Pf. 49', 'Pf. 49', 'Pf. 49', 'BÍRÓSÁG ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Kúria ', 'bíróság ', 'bíróság ', 'bíróság ', 'Pf. 92', 'BÍRÓSÁG ', 'BÍRÓSÁG ']

GYULAI TÖRVÉNYSZÉK ELNÖKI JOGKÖRBEN ELJÁRÓ ELNÖKHELYETTESE 5700 Gyula, Béke sugárút 38. Pf. 49. Telefon/Fax: (66) - PDF
GYULAI TÖRVÉNYSZÉK ELNÖKI JOGKÖRBEN ELJÁRÓ ELNÖKHELYETTESE 5700 Gyula, Béke sugárút 38. Pf. 49. Telefon/Fax: (66)
Download "GYULAI TÖRVÉNYSZÉK ELNÖKI JOGKÖRBEN ELJÁRÓ ELNÖKHELYETTESE 5700 Gyula, Béke sugárút 38. Pf. 49. Telefon/Fax: (66) 463-037"
1 GYULAI TÖRVÉNYSZÉK ELNÖKI JOGKÖRBEN ELJÁRÓ ELNÖKHELYETTESE 5700 Gyula, Béke sugárút 38. Pf. 49. Telefon/Fax: (66) El.I.D szám SZABÁLYZAT A GYULAI TÖRVÉNYSZÉK ÉS A GYULAI JÁRÁSBÍRÓSÁG GYULA, BÉKE SUGÁRÚT 38. SZÁM ALATTI ÉPÜLETÉBE TÖRTÉNŐ BE- ÉS KILÉPÉS, VALAMINT AZ ÉPÜLETBEN VALÓ TARTÓZKODÁS RENDJÉRŐL
2 2 I. Általános intézkedések A bíróságok szervezetéről és igazgatásáról szóló évi CLXI. törvény (Bszi.) aiban foglaltak alapján, a fenti épület védelme, az épületben tartózkodók biztonsága, az igazságszolgáltatási tevékenység zavartalansága érdekében a be- és kilépés, valamint az épületben tartózkodás rendjéről a jelen szabályzat rendelkezik. A szabályzat elkészítése során figyelemmel kellett lenni az épület használatát illetően kialakult gyakorlatra, az ebben a körben korábban készített elnöki intézkedésekre, valamint az épület jelenlegi műszaki adottságaira (ezen belül az egyes épületszintek vegyes használatára) is. 1. A szabályzat hatálya a bíróság vagyonkezelésében lévő fenti épületbe be- és kilépő, valamint az épületben tartózkodó valamennyi személyre kiterjed. 2. A bírósági épületnek a közönség és ügyfélforgalom számára nyitva álló helyiségeibe és a tárgyalóterembe a bírósági ügyintézés és a nyilvános tárgyaláson történő részvétel céljából a jelen szabályzatban foglalt korlátozásokkal bárki beléphet. A bíróság épületében tartózkodók kötelesek olyan magatartást tanúsítani, amellyel tiszteletben tartják az igazságszolgáltatás méltóságát, nem zavarják meg a bíróság működését és megfelelnek az épület használatának rendjére vonatkozó előírásoknak. 3. (1) A bíróság épületébe való be- és kiléptetési feladatokat, továbbá az épületben tartózkodás rendjének biztosítását és ellenőrzését a Gyulai Törvényszék biztonsági csoportja látja el. (2) A biztonsági csoport tevékenységét annak vezetőjén keresztül a törvényszék elnöke, távollétében elnökhelyettese irányítja. (3) A biztonsági csoport alapvető feladatai: - A bíróság ügyfeleinek és dolgozóinak a bíróság területén történő védelme. - A bíróság épületében lévő vagyontárgyak, értékek, egyéb eszközök megóvása, őrzése, védelme. - A jogsértő cselekmények és a rendkívüli események megelőzése, elhárítása, bekövetkezésük esetén az azonnali intézkedések végrehajtása, a helyszín és a rend biztosítása. 4. Beléptetés II. A be- és kilépés, valamint az épületben tartózkodás rendje (1) A bírósági dolgozók és az ügyfelek épületbe való belépés alapvetően a Béke sugárúti főbejáraton (I. kapu) történik, melynek nyitására a bírósági dolgozók esetében hétköznap 06:00 órakor, az ügyfelek esetében 08:00 órakor, míg a zárására 18:00 órakor kerül sor. A bírósági dolgozók a fenti időpontot követően és hétvégén a törvényszék elnökének előzetes engedélyével tartózkodhatnak az épületben. Az ügyfelek munkanapokon a fenti időpontok között kezelőirodai, illetve panasznapi ügyfélfogadás céljából az ügyfélfogadási idők alatt tartózkodhatnak az épületben. Kivételesen amennyiben a tárgyalás tovább tart a tartózkodás ezzel az idővel meghosszabbodik. Ügyfélfogadási rend: Gyulai Törvényszék kezelőirodái:
3 3 - Polgári és közigazgatási peres és nemperes iroda - Gazdasági peres és nemperes iroda - Büntető peres és nemperes iroda - Büntetés-végrehajtási iroda - Gazdasági Hivatal pénztára: hétfőtől-csütörtökig: 8,30-12, óráig péntek 8,30-12 óráig Gyulai Járásbíróság kezelőirodái: - Polgári és büntető peres iroda - Polgári és büntető nemperes iroda - Végrehajtói iroda - Panasznapi ügyfélfogadás: péntek 8,30-12 óráig A belépőkártyák használatára vonatkozóan a törvényszék elnöke külön belső utasításban rendelkezik. (2) Az Árpád utcai bejáraton (II. kapu) a következő személyek léphetnek az épületbe: - a gépjárművel érkező bírósági dolgozók, - a kerékpárral, motorkerékpárral érkező bírósági dolgozók - szükség esetén, feladatuk teljesítése során a rendvédelmi szervek, a katasztrófavédelem, a tűzoltóság és a mentőszolgálat munkatársai, - ellenőrzés mellett a bírósághoz érkező, szállítást vagy kivitelezést végző cégek, személyek, - a törvényszék elnöke által kiadott írásbeli engedéllyel rendelkezők, - a bíróság gondnoka, karbantartásával foglalkozó munkatársai és a bíróság gépjárművezetői, - az épületben működő biztonsági csoport tagjai. - mozgásában korlátozott személyek a biztonsági csoport irányításával. A belépő személy a belépést követően köteles leellenőrizni, hogy az ajtó oly módon becsukódott-e, hogy az kívülről csak belépőkártyával nyitható újra. (3) A biztonsági csoport tagja köteles elősegíteni, hogy az eljárásban résztvevő személyek, a hallgatóság és a sajtó a rájuk vonatkozó jogszabályban előírtak szerint gyakorolhassák jogaikat és teljesíthessék kötelezettségeiket. Ennek érdekében a következő intézkedéseket teheti: a) a (7)-(8) bekezdésben részletezett módon a belépő személyeket és azok csomagok tartalmát, a náluk lévő tárgyakat átvizsgálja, ellenőrzi.
4 4 b) Azt a személyt, aki a 2. -ban foglalt kötelezettségét megszegi, továbbá a bíróság épületében a tárgyalótermen kívül az általa tanúsított magatartással a tárgyaló bíróság munkáját, így különösen a tárgyalás szabályszerű menetét zavarja, a magatartás abbahagyására hívhatja fel, ha pedig ez nem vezet eredményre a bíróság által idézett vagy értesített személy kivételével a bíróság épületéből való távozásra szólíthatja fel, c) a (6) bekezdésben foglaltakat megszegő személynek a bíróság épületébe történő belépését megtilthatja, vagy őt az épületből való távozásra szólíthatja fel, d) az önkéntes teljesítés elmaradása esetén gondoskodik a tanács elnöke által a tárgyalóteremből kiutasított személy kivezetéséről, valamint arról, hogy az adott tárgyalási napról kiutasított személy a tárgyalóterembe ne térhessen vissza, e az önkéntes teljesítés elmaradása esetén gondoskodik a tanács elnökének a nyilvánosság kizárásáról szóló határozata végrehajtásáról, f) a bíróság épületébe belépő, vagy onnan kilépő személyt csomagja tartalmának bemutatására felhívhatja; ha ennek az érintett nem tesz eleget, az épületbe történő belépését megtilthatja, vagy az épületből való távozásra felszólíthatja. Ha a rendfenntartást végző személy (biztonsági szolgálat tagja) intézkedésének az érintett önként nem tesz eleget, a rendfenntartást végző személy az intézkedésre jogosult hatósághoz fordulhat. (4) A biztonsági csoport tagja jogosult és köteles a bíróság épületébe belépő személyt a belépés céljának közlésére, a rendszeresített biztonságtechnikai eszközök használatára felkérni. Ezek megtagadása, vagy a közölt adatok nyilvánvaló valótlansága esetén a belépést megtilthatja. Amennyiben a belépni kívánt személy hivatalos idézésre vagy értesítésre érkezett, a biztonsági csoport a belépés megtiltásáról és annak indokairól hivatalos feljegyzést vesz fel, amelynek egy példányával az idézést, értesítést kiadó tanács elnökét haladéktalanul tájékoztatni köteles. A biztonsági csoport tagja a beléptetést megtagadhatja továbbá: - ittas személlyel szemben, amennyiben nem hivatalos idézés, vagy értesítés birtokában jelent meg, - kiskorú személlyel szemben, amennyiben kísérő nélkül, nem hivatalos idézés birtokában jelent meg, - a bíróság méltóságát sértő öltözetben érkező személlyel szemben, amennyiben nem hivatalos idézés, vagy értesítés birtokában jelent meg, - ha a személy idézés vagy értesítés nélkül olyan tárgyalásra érkezett, melynek tárgyalóterme további befogadást nem tesz lehetővé és erről a tárgyalást vezető tanácselnök, bíró a biztonsági szolgálatot értesítette. A biztonsági csoport a tevékenységének gyakorlása során a személyazonosság megállapítására köteles. Amennyiben a belépő személy a felkérést megtagadta, a biztonsági csoport igazoltatásra jogosult hatósági személyhez fordulhat. A személyazonosság igazolására elfogadható minden olyan okmány, amelyből az igazoltatott kiléte hitelt érdemlően megállapítható. (5) A biztonsági szolgálat a (3)-(4) bekezdésben írtakon felül jogosult továbbá az épületben tartózkodó személyt - jogsértő magatartás (például dohányzás) tanúsítása esetén e tevékenységének abbahagyására felszólítani, - szabálysértés, bűncselekmény elkövetésén tetten ért személyt elfogni, a rendőrség helyszínre érkezéséig visszatartani. (6) A bíróság épületébe - kivéve ha eljárási cselekmény lefolytatásához az szükséges - lőfegyverrel, lőszerrel, robbanóanyaggal, robbantószerrel, illetve a közbiztonságra különösen veszélyes, vagy rendbontásra alkalmas eszközzel a rendőrség, a büntetés-végrehajtási testület, vagy más fegyveres szervek hivatásos állományú, szolgálati feladatot ellátó tagjain kívül senki nem léphet be. Ennek ellenőrzésére a biztonsági csoport jogosult és köteles.
5 5 (7) A bíróságon rendszeresített biztonságtechnikai eszközök használata: a személyátvizsgáló kapu, a kézi fémkereső detektor és a röntgensugaras csomagátvizsgáló gép használata során a biztonsági csoport tagja az érkező ügyfelet felkéri a nála lévő fémtárgyak asztalra történő kihelyezésére, melyet követően az ellenőrzött személy áthalad a fémkereső kapun és amennyiben annak ellenőrzése pozitív, a kézi fémkereső detektor használatával állapítja meg a hangjelzés helyét és okát. A fentebb írt, a közbiztonságra veszélyt jelentő tárgyak bevitelét a biztonsági csoport megakadályozza. A tárgy tulajdonosa eldöntheti, hogy az ilyen tárgyak elvitele érdekében elhagyja az épületet, vagy a közbiztonságra veszélyes eszközt amennyiben arra alkalmas elhelyezi a falon rögzített, kulccsal zárható fémkazettába. A kulcsot, illetve a kazetta számát igazoló kártyát az épületből való távozásáig a tárgy tulajdonosa őrzi. (8) A táskával, csomaggal érkező személy köteles a röntgensugaras csomagátvizsgáló gép ellenőrzését elviselni, a szükségessé váló intézkedést eltűrni. (9) Az épületbe a fenti beléptetési szabályok alkalmazásával érkezett személyek távozáskor az ellenőrző berendezéseken nem haladnak át. (10) A jelen szabályzat I. számú mellékletében megjelölt személyek a technikai eszközök használatának mellőzésével, illetve szükség szerinti részleges ellenőrzéssel léptethetők az épületbe. (11) A jelen szabályzat I. számú melléklete 1., 6-8. pontjai alatt megjelölt személyek a II. kapun keresztül is beléphetnek az épületbe. (12) Az egyes technikai eszközök ügyfelek (képviselőik és más eljárási szereplők, valamint hallgatóság) általi használata: Az épületbe a mobiltelefonok behozhatók, de azok használatára csak kivételes esetben tárgyaláson a tanács elnökének külön engedélye esetén - van lehetőség. A hang- és képrögzítő berendezések használata - az épület folyosóin a törvényszék elnökének (elnökhelyettesének) vagy megbízottjának az engedélyével, - a tárgyalóteremben a vonatkozó eljárásjogi szabályok szerint a tárgyalást vezető tanácselnök rendelkezése alapján lehetséges. (A sajtó tevékenységére, kép- és hangrögzítő berendezéseinek használatára vonatkozó külön szabályok figyelembevételével.) A mozgásukban, látásukban és hallásukban korlátozott személyek részére szolgáló technikai eszközök használatáról a törvényszék elnöke által kiadott önálló szabályzat rendelkezik. (13) A bíróság épületébe állatokat (a vakvezető és a rendőrségi kutyák kivételével) nem lehet bevinni. (14) A törvényszék elnöke, távollétében elnökhelyettese megtilthatja, vagy a szükséges mértékben és módon korlátozhatja azon személy belépését és az épületben tartózkodását, akivel kapcsolatban megalapozottan feltehető, hogy az épületbe való belépése, illetve ott tartózkodása a bíróság működését (a tárgyalásokat, a kezelőirodai ügyfélfogadást, a bírák és igazságügyi alkalmazottak zavartalan munkavégzését) akadályozná, vagy zavarná. Ebben az esetben is biztosítani kell, hogy az ilyen személyt ügyfélként megillető jogokat maradéktalanul de mások zavarása nélkül gyakorolhassa. 5. Az épületben tartózkodás szabályai (1) Az épület közforgalom számára nyitva álló helyiségei és területei: - a főbejárat és a főbejárati előcsarnok, - a főlépcsőház,
6 6 - a tárgyalótermek (Gyulai Járásbíróság számú helyiségek, Gyulai Törvényszék számú helyiségek - a tárgyalótermekhez vezető, azok előtti folyosószakaszok, - a kezelőirodák ügyfélfogadásra kijelölt helyiségei ügyfélfogadási időben: - Gyulai Járásbíróság 1-66, 1-67, számú helyiségek - Gyulai Törvényszék 2-42, 2-43, 2-44, számú helyiségek - a Bírósági Gazdasági Hivatal pénztára ügyfélfogadási időben számú helyiség - a földszinten található büfé - az ügyfelek számára kijelölt mellékhelyiségek. (2) Az épület ügyfelek elől elzárt (ügyfélforgalmi számára nem nyitott) helyiségei és területei - a biztonsági csoport helyiségei, - a melléklépcsőházak (kivéve büfé és az I. emelet közötti lépcsőházat), - a bírói és igazságügyi alkalmazotti dolgozószobák, - a bírói és igazságügyi alkalmazotti dolgozószobákhoz vezető, azok előtti folyosószakaszok, - a kezelőirodák nem ügyfélfogadó helyiségei (irattár, stb.) - a Bírósági Gazdasági Hivatal 1-37, 1-38, 1-39, 1-40, 1-41, 1-42, számú irodái, - a pince (azon belül az irattárak, bűnjelkamrák, egyéb helyiségek), - a TÜK irattár, - a II. kapu és a bíróság hátsó udvara, valamint az ott található helyiségek (garázsok, gondnoki tároló) - a szerverszobák, az informatikai osztály irodája, ahová a belépés az Informatikai Biztonságai Szabályzat (IBSZ) külön rendelkezései szerint lehetséges, - a bírósági dolgozók számára létesített teakonyhák, - a bírósági dolgozók számára kijelölt mellékhelyiségek, - a kazánház, - a padlás (tetőtér). (3) Részlegesen az ügyfélforgalom számára nyitott helyiségek és területek: - a bírósági vezetők dolgozószobái, irodái (törvényszéki elnök, elnökhelyettes, kollégiumvezető, kollégiumvezető-helyettes, járásbírósági elnök, elnökhelyettes irodája és az elnöki irodák), ahová a meghívott vendégek, illetve az előre egyeztetett időpontra érkező vagy az adott bírósági vezető engedélyével beléptetett ügyfelek beléphetnek; - a postázó (1-64. számú helyiség), ahová a részükre címzett küldemények átvétele érdekében az úgynevezett helyi kézbesítési rendszerbe felvett ügyvédi irodák és más szervezetek tagjai, illetve megbízottjai beléphetnek; - a gondnok és a bűnjelkezelő irodája (1-36 és számú helyiség), a hivatali teendőik ellátása céljából érkező személyek részére; - a bíróság könyvtára (2-11. számú helyiség), ahová a bírósági dolgozókon kívül a törvényszék elnöke, elnökhelyettese által kiadott szóbeli engedéllyel rendelkezők léphetnek be, - a díszterem, a szakmai és egyéb rendezvényekre meghívottak tekintetében. (4) Szakmai gyakorlatuk ideje alatt a bíróságon az elnök vagy az elnökhelyettes által kiadott írásbeli engedéllyel rendelkező egyetemi és főiskolai hallgatók, jogi asszisztens és más hallgatók a (2)-(3) bekezdésekben foglaltakon túl a gyakorlatuk elvégzésére kijelölt helyiségekben és területen is tartózkodhatnak. (5) Munkanapokon eltérő eseti megállapodás hiányában - a takarítást végző cég alkalmazottai hétfőtől csütörtökig délután óra között, míg pénteken 13,30-21 óra között tartózkodhatnak az épületben. (6) A biztonsági csoport felügyelete mellett korlátozás nélküli belépési jog illeti meg az épületbe érkező rendvédelmi, katasztrófavédelmi, tűzoltósági, és más felügyeleti jogkörrel rendelkező szervek hivatásos állományú munkatársát és a mentőszolgálat tagját hivatalos eljárásaik keretében.
7 7 (7) A bírák és igazságügyi alkalmazottak hozzátartozóikat a legszükségesebb időtartamban, a többi bírósági dolgozó zavarása nélkül, a munkaidő védelmére és az adatvédelemre vonatkozó szabályok betartása mellett fogadhatják. A fenti szabályt megszegő bírósági dolgozók esetében a törvényszék elnöke, elnökhelyettese (a Gyulai Járásbíróság igazságügyi alkalmazottai tekintetében e bíróság elnöke és elnökhelyettese) a hozzátartozók fogadásának helyét a bejárati előcsarnokra korlátozhatja. (8) A bírák az ügyfeleket, azok jogi képviselőit, a nem jogi képviselőként eljáró ügyvédeket és jogtanácsosokat nem fogadhatják abból a célból, hogy részükre konkrét ügyben, vagy általánosan jogi tanácsokat adjanak. 6. A hátsó udvar és a főbejárat előtti kerékpár tároló használata (1) A kijelölt akadálymentes parkoló és a hátsó udvari emelőberendezés használatára kizárólagosan a mozgáskorlátozott bírák, igazságügyi alkalmazottak vagy a bíróságra érkező más személyek jogosultak. (2) Az (1) bekezdésben írtakon kívül a hátsó udvarra a bírósági hivatali gépjárművek, a bírák és igazságügyi alkalmazottak saját gépjárművei, a bírósághoz érkező hivatalos személyek, vendégek gépjárművei, valamint a szállítók járművei állhatnak be és parkolhatnak. A bírósággal szerződéses kapcsolatban lévő cégek munkatársai a törvényszék elnöke, elnökhelyettese, által kiadott írásbeli engedély, illetve ennek hiányában vagy azonnali belépésre okot adó helyzetben szóbeli engedély alapján léphetnek be és parkolhatnak gépjárműveikkel az udvaron. A törvényszék elnöke vagy elnökhelyettese szükség esetén a hátsó udvar használatát írásban kiadott intézkedésével korlátozhatja, illetve azt meghatározott személyek vonatkozásában vagy teljeskörűen megtilthatja. (3) A kerékpárral, motorkerékpárral közlekedő bírósági dolgozók járműveiket a főbejárat előtt vagy a hátsó udvaron kijelölt tárolókban, a faltól távol, saját felelősségükre helyezhetik el úgy, hogy azok a hivatali és más gépjárművek forgalmát, közlekedését nem akadályozhatják. (4) A heti pihenőnapon, illetve munkaszüneti napon csak kivételesen - a törvényszék elnöke, elnökhelyettese írásbeli engedélyével - van mód a hátsó udvarra beállni, illetve ott tartózkodni. 7. A bíróság épületében kereskedelmi tevékenység büfé működése kivételével - nem engedélyezett. 8. (1) Ha a törvényszék elnöke az ügyek elosztása során, a kollégiumvezetők, az eljáró tanács elnöke, az OBH elnöke, illetve más bíróság, vagy hatóság jelzése alapján, vagy egyéb módon észleli, hogy egy ügy elbírálása a rendfenntartás szempontjából kiemelt kockázatot jelenthet, a tárgyalások nyilvánosságának és az épület rendjének megfelelő biztosítása érdekében köteles a szükséges intézkedéseket megtenni. A törvényszék elnöke a kiemelt kockázatú ügyben a következő intézkedést, vagy intézkedéseket teszi: a) biztosítja a megfelelő tárgyalótermet (az épület adottságaihoz és lehetőségeihez képest), b) ha ennek feltételi adottak, elrendeli a nyilvános tárgyalásnak a bíróság zárt láncú televíziós hálózatán történő közvetítését, c) biztosítja a rendfenntartást végző személyek fokozott készenlétét, d) a rendfenntartást végző személyek számára elrendeli a bíróság épületébe belépő, vagy onnan kilépő személyek csomagja tartalmának bemutatására való felhívás kötelező alkalmazását, e) értesíti az intézkedésre jogosult hatóságot, f) megteszi az épület rendjének fenntartása érdekében szükséges szervezési intézkedéseket.
8 8 (2) Az eljáró tanács elnöke a tárgyalás előkészítése körében megvizsgálja, hogy az ügy körülményei így különösen a felek, a terheltek, vagy az idézett tanúk nagy száma, illetve az ügy társadalom széles körének figyelmét felkeltő tárgya alapján szükség van-e az eljárási törvényekben foglalt, a tanács elnökének jogkörébe tartozó döntések mellett az előző pontban foglalt intézkedés megtételére és ennek érdekében kellő időben tájékoztatja a törvényszék elnökét. (3) A törvényszék elnöke az által elrendelt intézkedésről az eljáró tanács elnökét és az intézkedéssel érintetteket tájékoztatja. III. Hatályba léptető rendelkezések 9. Ez a szabályzat évi július hó 15. napján lép hatályba, amely napon a korábbi ugyanezen tárgyban kiadott szabályzat a hatályát veszti. 10. A szabályzat rendelkezéseit minden, a fenti épületben szolgálatot teljesítő bírósági dolgozóval meg kell ismertetni. Gyula, évi július hó 14. napján dr. Zámbori Tibor a törvényszék elnöki jogkörben eljáró elnökhelyettese
9 9 I. számú melléklet I. A Gyula, Béke sgt. 38. szám alatti bírósági épületbe a fémkereső kapu és a csomagvizsgáló berendezés használata nélkül léphetnek be a következő személyek: 1.) a) Magyarország Köztársasági Elnöke, b) Magyarország Országgyűlésének Elnöke, c) Magyarország Miniszterelnöke, d) a Kúria Elnöke és Elnökhelyettese, e) az Országos Bírósági Hivatal Elnöke és Elnökhelyettese, f) az Alkotmánybíróság Elnöke, g) a Legfőbb Ügyész és helyettese, h) a miniszterek. 2.) Magyarország bírái, valamint az igazságügyi alkalmazottak személyismeret alapján, ennek hiányában szolgálati igazolványuk felmutatása után. 3.) Az országban működő ügyészségeken dolgozó ügyészek és ügyészségi alkalmazottak személyismeret alapján, ennek hiányában szolgálati igazolványuk felmutatása után. 4.) Az épületben dolgozó bírák, ügyészek, bírósági és ügyészségi alkalmazottak hozzátartozói személyismeret alapján. Ennek hiányában a biztonsági szolgálat köteles az érintett dolgozóval telefonon egyeztetni a belépni szándékozó személy hozzátartozói minőségét és fogadását. 5.) A Gyulai Törvényszékre és a Gyulai Járásbíróságra megválasztott ülnökök e minőségüket tanúsító igazolványuk felmutatása után. 6.) A bírósági vezetőkhöz érkező hivatalos személyek, amennyiben jövetelüket előzetesen jelezték, vagy érkezésükkor erre a törvényszék elnöke, a városi bíróság elnöke engedélyt ad. 7.) A rendvédelmi szervek hivatásos állományába tartozók szolgálati feladataik teljesítése érdekében, igazolványuk felmutatása mellett a feladatuk megjelölésével. 8.) A mentőszolgálat, a katasztrófavédelmi és tűzoltósági szervek alkalmazottai feladatuk teljesítése érdekében. (9.) A mentelmi joggal rendelkezők igazolványuk felmutatása után. (10.) A tömegkommunikációs és tájékoztatási szervek munkatársai sajtóigazolvány, vagy sajtószervtől kapott megbízást tartalmazó igazolvány felmutatása esetén. (11.)
10 10 Az épületben munkát végző igazságügyi szakértők e minőségüket tanúsító igazolványuk felmutatása után, valamint az igazságügyi szakértői intézetek külön, a törvényszék elnöke által kiadott írásbeli belépési engedéllyel rendelkező munkatársai szolgálati feladatuk ellátása érdekében. (12.) Személyüket érintően a bírósági küldemények be-, illetve kiszállítását végző postai alkalmazottak. II. Részleges biztonságtechnikai ellenőrzésen esnek át a következő személyek: 1.) Az épületbe hivatali igazolvány felmutatása után, de személy és csomagellenőrzés nélkül léphetnek be: a) az Alkotmánybíróság főtitkára és bírája, b) az államtitkár és helyettes államtitkár, c) az Alapvető Jogok Biztosa és helyettese. 2.) A várandós anyák, továbbá azok, akiknek a szervezetében pacemaker, vagy egyéb olyan eszköz került beépítésre, mely kizárja az átvizsgáló eszközök alkalmazhatóságának lehetőségét és ennek tényét hitelt érdemlően igazolják, a fémkereső kapun nem kötelesek áthaladni, de a csomagellenőrzés és a kézi fémkeresővel való vizsgálatot tűrni kötelesek.
A LAKÁSSZÖVETKEZET HÁZIRENDJE
A LAKÁSSZÖVETKEZET HÁZIRENDJE Általános rendelkezések 1. A házirend hatálya kiterjed valamennyi, a lakásszövetkezet tulajdonában lévő lakóépületre, valamint beépítetlen ingatlanra, és mindazon személyekre,
ELNÖK 7100 Szekszárd, Dózsa György u. 2. 7101 Pf. 92 t. 06 74 505-800 f. 06 74 505-801 e. birosag@szekszardit.birosag.hu szekszarditorvenyszek.birosag.hu Ügyiratszám: 2014. El. I. D. 33. A Szekszárdi Törvényszék
SZABÁLYZAT BÉKÉSCSABAI JÁRÁSBÍRÓSÁG BÉKÉSCSABA, ÁRPÁD SOR 4. SZÁM ALATTI ÉPÜLETÉBE TARTÓZKODÁS RENDJÉRŐL
SZABÁLYZAT A BÉKÉSCSABAI JÁRÁSBÍRÓSÁG BÉKÉSCSABA, ÁRPÁD SOR 4. SZÁM ALATTI ÉPÜLETÉBE TÖRTÉNŐ BE- ÉS KILÉPÉS, VALAMINT AZ ÉPÜLETBEN VALÓ TARTÓZKODÁS RENDJÉRŐL 2 I. Általános intézkedések A bíróságok szervezetéről